Qəbələ FK

**Qəbələ FK** — Azərbaycanın eyni adlı şəhərini təmsil edən futbol klubu.

## Tarixi
Sovet imperiyası vaxtında şəhəri Tütün Fermentasiya Zavodunun "TFZ" komandası təmsil edirdi. "Qəbələ" Peşəkar Futbol Klubunun əsası 1995-ci il iyulun 3-də qoyulub. Klubun ilk adı "Göy Göl" olub. Komanda 1995-ci ildən 2005-ci ilədək Xanlar rayonunu təmsil edib. 2005-ci il mayin 4-də klubun adı dəyişdirilərək "Gilan" qoyulub. 2005–2006-cı illər mövsümündə birinci dəstənin qalibi olan komanda Azərbaycan çempionatının yüksək liqasına vəsiqə qazanıb. 2006-cı ilin avqust ayinda – yüksək liqada debüt ərəfəsində "Gilan" Xanlar rayonundan Qəbələyə köçürülüb və həmin vaxtdan etibarən komanda Qəbələ şəhərini təmsil edir. 2007-ci il avqustun 31-də "Gilan" PFK adı "Qəbələ" PFK adı ilə dəyişdirilib. Hazırda "Qəbələ" Azərbaycan çempionatının nüfuzlu komandalarından birinə çevrilib.

2015-ci ildə avrokuboklarda debüt edən komanda 2016-cı ildə 10 illik yubileyinə möhtəşəm töhfə verərək, ikinci cəhddən UEFA Avropa Liqasının qrup mərhələsinə yüksəlib. Azərbaycan futbolu tarixinə ardıcıl 4 mərhələ adlayan ilk klub kimi düşən "Qəbələ" "Dinamo" (Tiflis, Gürcüstan), "Çukariçki" (Serbiya), "Apollon" (Kipr), "Panatinaikos" (Yunanıstan) kimi klubları mübarizədən kənarlaşdırıb. Bu tarixi uğur klubun qrupda "Borussiya" (Dormund, Almaniya), PAOK (Yunanıstan) və "Krasnodar"la (Rusiya) qarşılaşmasına imkan yaradıb. Artıq "Qəbələ" milli komandalar üçün də baza klublarından birinə çevrilib. Son illərdə aşağı yaş qruplarından olan yığmalara verdiyi oyunçuları ilə diqqət çəkən klub ölkənin əsas millisində də təmsil olunur. 2019-cu il aprelin 10-da kluba 13 il rəhbərlik etmiş Tale Heydərov Qəbələ klubunun prezidenti vəzifəsində istefa verdiyini açıqlayıb.

### Liqa və kubok tarixi

## Uğurları
Qəbələ FK ən böyük uğuruna 2007/08 mövsümündə nail olub. Komandamız MOİK Bakı, Simurq və Bakı kimi komandaları məğlub edərək Azərbaycan kuboku uğrunda yarışların yarımfinal mərhələsinə vəsiqə qazanıb. Bu mərhələdə iki oyunun nəticəsinə görə Xəzər-Lənkəran klubuna məğlub olsa da, ölkəmizin dörd ən güclü kollektivi sırasına daxil olmağı bacarıb. Bundan başqa, 2007/2008 mövsümü Qəbələnin Azərbaycan Premyer Liqasında ən yaxşı çıxış etdiyi mövsüm kimi yadda qalıb – 36 xalla 6-cı yer.

Komandanın əldə etdiyi yeganə çempionluq 2005/2006 mövsümünə təsadüf edir. O vaxt Gilan adlanan Qəbələ Azərbaycan çempionatının birinci dəstəsinin qalibi olub. Komanda keçirdiyi 30 oyunun 22-də qalib gəlib, 6 dəfə heç-heçə edib və 72 xalla bütün rəqiblərini arxada qoyub. Həmin mövsümdə Qəbələ futbolçuları ardıcıl 24 oyunda məğlub olmayaraq uğurlu və analoqu olmayan seriyaya imza atıb. 2013/2014 mövsümü Qəbələ komandası üçün uğurlu olub. Komanda həmin mövsüm Azərbaycan çempionatının üçüncüsü, Azərbaycan kubokunun ikincisi və tarixində ilk dəfə olaraq Avropa liqasının seçmə mərhələsinə vəsiqə qazanıb. Ancaq bu mərhələdə Bosniya komandası Şiroki Brijek komandasına məğlub olub. İlk oyun 2:0 cavab oyunu 3:0. 2014/2015 mövsümündə Qəbələ Avropa Liqasına vəsiqə qazanıb. Burada ilk təsnifat mərhələsində Dinamo Tbilisini məğlub edib .

* Dinamo Tbilisi (2 : 1) Qəbələ
* Qəbələ (2 : 0) Dinamo Tbilisi

İkinci təsnifat mərhələsində Qəbələ, Serbiya klubu Cukarickini keçib

* Cukaricki (1 : 0) Qəbələ
* Qəbələ (2 : 0) Cukaricki

### Azərbaycan çempionatında yubiley qolları
"Qəbələ" 20 sentyabr 2024-cü ildə Azərbaycan Birinci Liqası çərçivəsində "Qaradağ Lökbatan" ilə matçda tarixindəki 900-cü qolu vurub. Yubiley qolu klubun matçdakı 5-ci qolunda, penalti zərbəsi ilə yerinə yetirilib və müəllifi Abdullahi Şuaybu olub. Bu qol həm də "Qəbələ"nin səfər matçlarında vurduğu 400-cü qoldur.

## Qəbələ Avrokuboklarda

## Stadion
Klub Qəbələ şəhərindəki bütün oturacaqlı futbol stadionu olan Qəbələ şəhər stadionunda ev oyunları keçirir. 2007-ci ildən etibarən əsasən UEFA-nın tələblərinə uyğun olaraq, klub yenidənqurma prosesinin daim davam etdirdiyi stadionun geniş şəkildə yenilənməsini təklif etmişdir. Məhdud dizayn müsabiqəsini qazandıqdan sonra AFL memarları 2008-ci ilin dekabrında yeni 15 minlik stadion və təlim meydançası hazırlamağa təyin edildi. Stadionun içərisindəki binalara otel və konfrans binaları, pərakəndə və korporativ yığıncaq sahəsi və giriş qülləsinin yuxarı hissəsində gözəl baxış mənzərəsi daxildir.

## Tanınmış məşqçiləri
*24 may 2024-cü ilə kimi olan məlumat. Ancaq yarış matçları hesablanıb.*

* **Qeydlər:**

## İndividual rekordlar
Urfan Abbasov Qəbələnin 203 oyunla ən çox oyun keçirən oyunçusudur. Qalın şriftlə adları yazılanlar Qəbələnin cari futbolçularını göstərirlər.

### Bombardirlər
*15 mart 2019-cu ilə kimi olan məlumat.*

### Ən çox oyun keçirənlər
*15 mart 2019-cu ilə kimi olan məlumat.*

## Komandanın heyəti

2025-ci ilin sonuna olan məlumatına əsasən Qəbələ FK heyət dəyəri 4.3 milyon avro təşkil edir.

### Rəhbərlik

## Formaları

## Həmçinin bax
* Qəbələ İdman Klubu
* Qəbələ Futbol Akademiyası

## İstinadlar

## Xarici keçidlər
* http://www.gabalafc.az/
* http://www.pfl.az/content.php?page=81